SET ภาคแกว่งแคบ-เก็งกำไรหุ้นขนาดเล็ก
SET ช่วงเช้าแกว่งไซต์เวย์ หุ้นกลุ่มพลังงานโดนกดดันหลังราคาน้ำมันร่วง ด้าน ECB คงอัตราดอกเบี้ย และเดินหน้าใช้ QE ต่อไป ช่วงบ่ายแกว่งแคบบวก-ลบไม่เกิน 5 จุด มีแนวรับ 1,475 จุด แนวต้าน 1,490 จุด
4 มิ.ย. 2558

นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก เปิดเผยถึงตลาดหุ้นไทยเช้านี้แกว่งตัวทั้งในแดนบวกและลบ เนื่องจากมีปัจจัยบวกและลบคละกัน โดยทางธนาคารกลางยุโรป (ECB) คงอัตราดอกเบี้ย และเดินหน้าใช้มาตรการกระตุ้นเศรษฐกิจ (QE) ต่อไป รวมทั้งยังต้องการให้กรีซอยู่ในยูโรโซนต่อไปด้วย แสดงให้เห็นว่าทาง ECB พร้อมจะช่วยเหลือกรีซด้วยเช่นกัน ขณะที่ หุ้นในกลุ่มพลังงานได้รับแรงกดดันหลังราคาน้ำมันดิบปรับตัวลงค่อนข้างมาก
ด้านตลาดหุ้นอื่นในภูมิภาคส่วนใหญ่เคลื่อนไหวทั้งในแดนบวกและลบ สำหรับปัจจัยที่ต้องติดตามในช่วงนี้ คือเรื่องของกรีซ และการประชุมโอเปคในวันศุกร์นี้
แนวโน้มการลงทุนบ่ายนี้ คาดว่าดัชนีจะแกว่งไซต์เวย์ในกรอบแคบบวกและลบราว 5 จุด โดยมีแรงหนุนจากการเก็งกำไรหุ้นขนาดเล็ก ส่วนหุ้นขนาดใหญ่อย่าง PTT มองว่าได้ปรับตัวลงค่อนข้างมากแล้ว จึงคาดว่าแรงขายน่าจะชะลอลง พร้อมให้แนวรับ 1,475 จุด ส่วนแนวต้าน 1,490 จุด
 
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
TIPCO มูลค่าการซื้อขาย 1,290.68 ล้านบาท ปิดที่ 13.60 บาท เพิ่มขึ้น 0.30 บาท
PTT มูลค่าการซื้อขาย 1,248.86 ล้านบาท ปิดที่ 333.00 บาท ลดลง 7.00 บาท
KTB มูลค่าการซื้อขาย 748.20 ล้านบาท ปิดที่ 18.00 บาท ไม่เปลี่ยนแปลง
ADVANC มูลค่าการซื้อขาย 670.35 ล้านบาท ปิดที่ 230.00 บาท ลดลง 2.00 บาท
ITD มูลค่าการซื้อขาย 643.39 ล้านบาท ปิดที่ 8.05 บาท เพิ่มขึ้น 0.05 บาท
 
 
 
ที่มา: สำนักข่าวอินโฟเควสท์